**Предлог**

Према члану 32. став 1. тачка 20. Закона о локалној самоуправи („Службени гласник РС“, бр. 129/2007, 83/2014 – др. закон, 101/2016 - други закон, 47/2018 и 111/2021 - др. закон) и члану 45. тачке 89. Статута oпштине Сента („Службени лист општине Сента“ број 4/2019), Скупштина општине Сента на седници одржаној дана 03. марта 2025. године, донела је

**З А К Љ У Ч А К**

**О УСВАЈАЊУ ГОДИШЊЕГ ИЗВЕШТАЈА О КОРИШЋЕЊУ СРЕДСТАВА ЗА РЕАЛИЗАЦИЈУ ГОДИШЊЕГ ПРОГРАМА ЗАШТИТЕ, УРЕЂЕЊА И КОРИШЋЕЊА ПОЉОПРИВРЕДНОГ ЗЕМЉИШТА НА ТЕРИТОРИЈИ ОПШТИНЕ СЕНТА ЗА 2024. ГОДИНУ**

**I**

УСВАЈА СЕ Годишњи извештај о коришћењу средстава за реализацију Годишњег програма заштите, уређења и коришћења пољопривредног земљишта на територији општине Сента за 2024. годину.

**II**

Годишњи извештај о коришћењу средстава за реализацију Годишњег програма заштите, уређења и коришћења пољопривредног земљишта на територији општине Сента за 2024. годину је саставни део овог закључка.

**III**

Овај Закључак објавити у „Службеном листу општине Сента“.

**Република Србија**

**Аутономна покрајина Војводина**

**Општина Сента Председник Скупштине општине Сента**

**Скупштина општине Веселин Петровић с.р.**

**Број: 000162135 2025 08858 001 000 051 001**

**Дана: 03. марта 2025. године**

**Сента**

**О б р а з л о ж е њ е**

Према члану 32. став 1. тачка 20. Закона о локалној самоуправи („Службени гласник РС“, бр. 129/2007, 83/2014 – др. закон, 101/2016 - други закон, 47/2018 и 111/2021 - др. закон) и члану 45. тачке 89. Статута oпштине Сента („Службени лист општине Сента“ број 4/2019) Скупштина општине, у складу са законом обавља и друге послове утврђене законом и статутом.

Према члану 71. став 3. Закона о пољопривредном земљишту ("Службени гласник РС", број 62/2006, 65/2008 - др. Закон, 41/2009, 112/2015, 80/2017 и 95/2018 - др. Закон) прописана је обавеза достављања годишњег извештаја о коришћењу средстава за реализацију годишњег Програма заштите, уређења и коришћења пољопривредног земљишта.

Општинско веће општине Сента, као овлашћени предлагач аката које доноси Скупштина општине Сента својим закључком од дана 28.01.2025. године утврдило је предлог Закључка о усвајању Годишњег извештаја о коришћењу средстава за реализацију Годишњег програма заштите, уређења и коришћења пољопривредног земљишта на територији општине Сента за 2024. годину и упутило је Скупштини општине Сента на разматрање и усвајање.

Скупштина општине Сента, након разматрања предлога Општинског већа општине Сента, донела је закључак као у диспозитиву.