**Предлог**

На основу члана 59. Закона о јавним предузећима („Службени гласник Републике Србије“ бр.5/2016 и 88/2019), члана 200. став 1. тачка 26. Закона о привредним друштвима ( "Службени Гласник РС", број 36/2011, 99/2011, 83/2014 - др. Закон, 5/2015, 44/2018, 95/2018, 91/2019 и 109/2021 ), члана 32. става 1. тачка 8. Закона о локалној самоуправи („Службени гласник РС”, бр. 129/2007 и 83/2014 - др.закон, 101/2016 -др. Закон, 47/2018 и 111/2021), и члана 46. Статута општине Сента (“Службени лист општине Сента”, бр. 4/2019), Скупштина општине Сента на својој седници, одржаној 3. марта 2025. године донела је

**З А К Љ У Ч А К**

**О ДАВАЊУ САГЛАСНОСТИ НА ПРОГРАМ ПОСЛОВАЊА ДРУШТВА СА ОГРАНИЧЕНОМ ОДГОВОРНОШЋУ ЗА УПРАВЉАЊЕ ЧВРСТИМ КОМУНАЛНИМ ОТПАДОМ "РЕГИОНАЛНЕ ДЕПОНИЈЕ" СУБОТИЦА ЗА 2025. ГОДИНУ**

**I.**

Даје се сагласност на Програм пословања Друштва са ограниченом одговорношћу за управљање чврстим комуналним отпадом "Регионална Депонија" Суботица за 2025. годину, који је Скупштина Друштва "Регионалне депоније" д.о.о. Суботица, донела на својој седници одржаној дана 30.12.2024. године и усвојила Одлуком под бројем VIII/2025-24.

**II.**

Овај закључак се објављује у „Службеном листу општине Сента“ .

|  |  |
| --- | --- |
| **Република Србија**  **Аутономна Покрајина Војводина**  **Општина Сента**  **Скупштина општине Сента**  **Број: 000370192 2025 08858 001 000 380 001**  **Дана: 3. марта 2025. године**  **С е н т а** | **Председник Скупштине општине Сента**  **Весеслин Петровић с.р.** |

**О б р а з л о ж е њ е**

Споразум о сарадњи општина везано за формирање региона за управљање чврстим комуналним отпадом потписан је 2007. године а потписници су општине чланице суботичког региона, Град Суботица и Општине Бачка Топола, Сента, Кањижа, Мали Иђош, Чока, а од 2013. године и Нови Кнежевац. Друштво је почело са радом 2008. године, са задатком реализације Споразумом одређених циљева, а као резултат тога су израђене студије и пројекти, који су предуслов за реализацију овог комплексног пројекта.

Оснивачи ( чланови) Друштва су:

1.Град Суботица, у чије име оснивачка права врши Скупштина Града Суботица, Суботица, Трг Слободе 1.;

2.Општина Бачка Топола, у чије име оснивачка права врши Скупштина Општине Бачка Топола, Бачка Топола, Маршала Тита 30.;

3.Општина Сента, у чије име оснивачка права врши Скупштина Општине Сента, Сента, Главни трг 1.;

4.Општина Кањижа, у чије име оснивачка права врши Скупштина Општине Кањижа, Кањижа, Главни трг 1;

5.Општина Чока, у чије име оснивачка права врши Скупштина Општине Чока, Чока, Потиска 20.;

6.Општина Мали Иђош, у чије име оснивачка права врши Скупштина Општине Мали Иђош, Мали Иђош, Главна 32.;

7.Општина Нови Кнежевац, у чије оснивачка права врши Скупштина Општине Нови Кнежевац, Нови Кнежевац, Краља Петра I Карађорђевића 1.

У складу са чланом 22. став 1. Закона о јавним предузећима („Службени гласник Републике Србије“ бр.5/2016 и 88/2019) унапређење рада и развоја јавног предузећа, као и зависног друштва капитала, заснива се на дугорочном и средњорочном плану рада и развоја, који доноси надзорни одбор јавног предузећа, односно надлежни орган зависног друштва капитала.

На основу члана 59. Закона о јавним предузећима за сваку календарску годину се за јавно предузеће и зависно друштво капитала чији је оснивач јавно предузеће, донесе годишњи програм пословања ( у даљем тексту: програм) и достављају га оснивачу ради давања сагласности.

Програм се сматра донетим када на њега сагласност да оснивач.

На основу горе наведених, и одреби Закона о јавним предузећима израђен је Програм пословања Друштва за 2025. годину који је усвојен на седници Скупштине Друштва одржаној дана 30.12.2024. године и под бројем VIII/2024-25.

.

Општинско веће општине Сента је донело Закључак којим се утврђује предлог Закључка о давању сагласности нa програмa пословања "Регионалне депоније" д.о.о. Суботица за 2025. годину и исти се упућује Скупштини општине Сента на разматрање и усвајање.

На основу изложеног, предлаже се Скупштини општине разматрање и усвајање Закључка о давању сагласности нa програмa пословања "Регионалне депоније" д.о.о. Суботица за 2025. годину у предложеном тексту.