 *СРПСКИ КУЛТУРНИ ЦЕНТАР*

***С Т Е В А Н С Р Е М А Ц***

*С Е Н Т А*

*www.stevansremac.org.rs*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***СРБИЈА ~ 24400 СЕНТА ~ УЛИЦА СТЕВАНА СРЕМЦА БРОЈ 4***

***ТЕЛЕФОН/ФАКС (ОО38124) (О24) 817-055 ~ MОБТЕЛ (062)1-290-285***

***ПИБ 109865453 ~ ТР 840-1207664-86***

***ЕЛЕКТРОНСКА ПОШТА: sremac1855@gmail.com***

**План рада Српског културног центра**

**''СТЕВАН СРЕМАЦ'' за 2025. годину**

СКЦ ''Стеван Сремац'' је у протеклих двадесет година постао изузетно важан чинилац културног живота Сенте и Потиског региона, као и промовисања српске културне баштине кроз организовање књижевних вечери, промоција књига, историјских трибина, као и активности фолклорног ансамбла, позоришног ансамбла КС Мирослав Антић и мешовитог хора. Рад на овим вредностима треба интензивирати у 2025.години.

СКЦ ће и даље бити место окупљања свих српских културних институција с овог простора, тако да ће се заједничким наступом са осталим релевантним чиниоцима српске културе у општини (Културно историјско друштво КИД ''Јован Мушкатировић'', Савез потомака ратника Србије 1912-1920), знатно унапредити културна и образовна понуда грађанима Сенте.

Приступање СКЦ Венцу липарских градова, које до сада није у правој мери дало одговарајућа очекивања, те ћемо настојати да интезивирамо сарадњу са градовима, такође члановима Венца липарских градова. Овде мислимо на промоцију СКЦ-а у Пожаревцу, Крагујевцу и Београду.

СКЦ ће ојачати и до сада добру сарадњу са општинским културним институцијама , као и са културним друштвима која се баве културом на мађарском језику, кроз организацију заједничких наступа. Посебно истичемо заиста врло плодну сарадњу са дечијим фолклорним ансамблима ''Ишпиланг'' и ''Пиликек'', као и са КОЦ ''Турзо Лајош''.

Додатна финансијска средства за активности СКЦ-а обезбеђиваће се путем донација која су и до сада омогућавала постизање значајних резултата и присуства на манифестацијама ван Сенте, као и кроз учешће на конкурсима на локалном, покрајинском и републичком нивоу.

**1. Афирмација СКЦ**

Године плодног рада донеле су значајан углед СКЦ-у, а представљање нашег рада наставићемо преко Туристичке организације Сенте, што за резултат има очекивано повећање броја посетилаца сталне изложбене поставке.

Додатно ћемо унапредити већ успостављену сарадњу са Туристичком организацијом Сенте у организованом обиласку туристичких група, као и учествовање СКЦ-а у свим активностима које организује ТО (фестивал ''Цветање Тисе'' и Божићни вашар).

У библиотекама Србије, путем својих издања, наставићемо промовисање нашег рада, а школe ван Сенте позваћемо да организовано шаљу своје ученике да посете сталну изложбену поставку. Наставићемо успешну сарадњу са туристичком агенцијом СПЦ ''Доброчинство'', туристичким организацијама из Новог Сада, Београда и Старе Пазове, као и Уружењем грађана из београдске општине Раковица.

Планирамо већу сарадњу са Нишом у односу на претходне године, повећаном разменом културних садржаја, као и жељом да успоставимо контакт са Нишким музејем и договоримо изложбу Сремчевих личних ствари код нас у његовој родној кући.С обзиром да је промоција СКЦ у Нишу најбољи начин за остваривање контаката са свим важнијим установама културе града Ниша и околине.Град Ниш и даље остатје промотер СКЦ у том делу Србије.

Наставићемо са неговањем одличних односа са доказаним пријатељима СКЦ-а, као што су књижевник и академик Матија Бећковић, академик Миро Вуксановић, др Драган Станић, Тања Крагујевић, Милан Белегишанин, академик Горан Петровић, др Милан Мицић, Милисав Савић, Александар Гаталица, Драган Великић, Ивана Димић, те професори Универзитета Михајло Пантић, Душан Иванић, Миливој Ненин, Горан Максимовић, Славко Гордић, Горан Васин, Ненад Нинковић, Слободан Владушић, Радослав Ераковић, Борис Стојковски те археолозима мр Марком Алексићем и мр Гораном Илијићем који ће у наредном периоду још детаљније проучавати археолошко наслеђе Сенћанске битке.

Изузетно нам је значајна блиска сарадња са Матицом српском,посебно њеном библиотеком као установом од посебног значаја за српску културу, а сарадњу успостављену 2015. Године проширили смо пописивањем протокола о сарадњи 2021. године. У 2025. години интезивираћемо размену програма са Матицом српском.

Од велике важности нам је организовање изузетно посећених и интересантних историјских трибина које везујемо за важне догађаје.

Историјским трибинама треба придодати и оне које ће се бавити сенћанским великанима, добротворима и људима од угледа, те у том смислу представићемо, између осталих, Јоцу Вујића, Тривуна Влашчића, Ђену Брановачког, Филипа Ђорђевића итд.

Као што је већ напоменуто, у 2025.години у програм Венца липарских градова, коме је СКЦ приступио 2015. године, а који обухвата сарадњу свих градова у којима је Ђура Јакшић боравио и живео, уврстићемо промоције СКЦ-а у Пожаревцу у Центру за културу, у Крагујевцу такође у Центру за културу и у Београду у кући Ђуре Јакшића.

У плану је успостављање сарадње са врло активним Банатским културним центром из Новог Милошева, јединим приватним центром културе у Србији.

СКЦ у 2025.години планира да прошири просторије тиме што би се обезбедила средства за куповину објекта који се налази улици Стевана Сремца 4, односно у продужетку зграде. Након куповине приступило би се изради пројектне документације за изградњу просторија изложбене сале, библиотеке и летње позорнице.

Услед застарелости рачурарске опреме, планира се куповина новог уређаја како би се олакшали административни послови у канцеларији.

**2. Издаваштво**

У плану је издавање Монографије Сенте на српском језику пошто дело те природе недостаје управо на српском језику и представља капитално дело и од великог је значаја за саму општину Сента. Рад на Монографији је започео 2021.године предајом четири од пет рукописа, те се сада након предаје петог планира рецензија, лектура и корекута, преламање и на крају издавање уз тираж који буде одговарао актуелној финансијској ситуацији.

**3. Слава СКЦ**

Модел организовања славе Фондације од првог дана се показао као добар и биће и даље присутан, а садржај програма зависиће искључиво од финансијких могућности:

Програм уприличен за славу СКЦ-а, 28.августa подразумева:

* Књижевно вече или историјска трибина
* Гостовање певачке групе, фолклорног ансамбла или неког камерног хора, мања позоришна представа (монодрама, дуодрама или сценски приказ) пригодног садржаја или гостовање са целовечерњим програмом неког од Културно уметничких друштава
* Резање славског колача и освештање кољива у просторијама СКЦ-а

**4**. **Фолклорни ансамбл**

Фолклорни ансамбл СКЦ “СТЕВАН СРЕМАЦ “ планира да у 2025. години настави са успешним радом. Од већих пројеката који су прерасли у традиционалне догађаје издвајамо следећe:

* Коринђаши за Бадње вече у јануару
* Годишњи концерт ансамбла у јуну месецу
* Дечији фолклорни фестивал у априлу месецу

Што се тиче осталих домаћих и међународних манифестација и фестивала планирају се следеће :

* Одлазак у мају месецу на фестивал фолклора у Бијељину у организацији КУД ”ПЛЕТЕНИЦА”
* Учешће на фестивалу “Златни опанак” у Ваљеву
* Учешће на Змајевим дечијим играма у Новом Саду
* Учешће на фолклорном фестивалу “Мали јесмо ал’ играти знамо “ у Новом Саду
* Одлазак на фестивал у Жабаре “Песма и Игра мога краја”
* Фестивал у Суботици “Своме роду и потомству”
* Песмом кроз игру у Суботици
* Учешће на „Џивџан фест“ у Врњачкој Бањи
* Учешће на „Бела вило на тебе ми криво“ фестивалу у Маглићу

Учешће на наведеним фестивалима подразумева трошкове превоза као најзначајније ставке, а за поједине фестивале и плаћање котизације по учеснику.

Уз наведене манифестациј едодајемо и бројне манифестације и фестивале локалног карактера, односно учешће на оним које организују институције или удружења на локланом нивоу.

Сваки вид сарадње и позиве за гостовања како у нашој земљи тако и у иностранству ће се размотрити и по могућности и учествовати.

Планира се едукација уметничких руководилаца у наредној години кроз учешћена семинарима где се можемо боље оспособити за игре, методику и психологију рада са децом и одраслима.

Оркестар и даље функционише на тај начин што радимо са два корепетитора, а по потреби и за наступе на важним манифестацијама и фестивалима у помоћ прискачу музичари који нису стални чланови оркестра. Како музичари нису у могућности да присуствују свим манифестацијама, планиртамо да постојеће кореографије наснимимо у студију и да се уради квалитетни аранжмани за основних 6 инструмената. На тај начин би се уз помоћ преносивих урешђаја музичка пратња могла пуштати на било ком фестивалу или манифестацији.Планира се и даља сарадња са музичком школом и њиховим професорима.

Планира се интезивирање маркентинга фоклклорног ансамбла како би привукли мушку популацију те на тај начин обогатили репертоар играма у којима учествује више мушкараца.

Женска певачка група“Ђерам” планира да и ове године учествује на фестивалу “Златни опанак“ у Ваљеву. Радиће се на проширењу састава групе и допуни већ постојећег репертуара изворних песама.

Фундус народне ношње, који би сваке године могли на обнављамо, гледаћемо да поправимо колико је могуће, а уколико није могуће обогатићемо новим ношњама.

**5. Мешовити камерни хор**

Уколико могућности дозволе, СКЦ би ове године обновио рад мешовитог камерног хора који је са успехом функционисао под Завичајном фондацијом „Стеван Сремац“

Услови за обнову оваквог хора јесу проналажење и ангажовање квалификованог хоровође као и чланова самог хора који би имали адекватне вештине потребне да се изведу одређене нумере у више гласова.

Сам репертоар хора, као и план проба, коцерата и гостовања, би био договорен са потенцијалним хоровођом.

**6. Позоришни ансамбл КС Мирослав Антић**

Позоришни ансамбл КС Мирослав Антић ове године планира да изађе са три премијере и то за дечији, омладински и ветерански ансамбл. Текстови који ће се играти ће накнадно бити установљени. Представа „Женидба и удадба“ чија је премијера изашла крајем 2024. године је такмичарског карактера, те се планира одлазак на такмичења на аматерском нивоу.

Планирају се гостовања код пријатељских позоришних група и то у местима попут Јагодине, Уба, Црвенке, Петровац на Млави, Пожаревац, Београд, Нови Сад, као и учешће на фестивалима који се организују у овим или другим градовима.Уз то треба додати и гостовања у околним местима попут Чоке, Новог Кнежевца, Кањиже, Аде, Бачке Тополе итд. Уколико неко од позоришних група изађе са премијером, планира се гостовање у Сенти, да ли појединачно или у оквиру неке од манифестација.

У плану је и организовање тринаестог по реду фестивала „Позоришни дани Јована Ђорђевића“ где би учешће узело пет позоришних представа у пет дана. Оквирно се планира да се фестивал одржи средином октобра месеца.

Такође се планира и одржавање традиционалне Светосавске акадамије уз учешће академика који би одржао беседу као и гостујућег хора уз програм који би приредили чланови фолклорног и позоришног ансамбла.

Сваки вид сарадње и позиве за гостовања како у нашој земљи тако и у иностранству ће се размотрити и по могућности и учествовати.

Учешће на наведеним фестивалима и гостовањима подразумева трошкове превоза као најзначајније ставке, а за поједине фестивале и плаћање котизације по учеснику.Још један од већих трошкова јесте и израда сценографије за сваку нову премијеру.

Фундус костима, који би сваке године могли на обнављамо, гледаћемо да поправимо колико је могуће, а уколико није могуће обогатићемо новим костимима.

**7. Сремчеви дани**

Традиционални Сремчеви дани, као главни догађај у току године, организују се средином новембра у част нашег великог писца и академика.

Неизоставни део Сремчевих дана је када се организује свечана академија уприличена у част великана српске писане речи, на којој, о делу Стевана Стремца говори неки од познатих књижевника, професора универзитета или одличан познавалац живота и дела нашег академика, покушавајући да га представи са неке нове, до сада мање познате стране. У склопу академије, а у њеном завршном делу, традиционално гостује пригодна позоришна представа једног од професионалних позоришта Републике Србије.

У оквиру Сремчевих дана одржаће се књижевно вече или пригодна историјска трибина.

Традиционално дружење са децом основних школа наставићемо у 2025.години програмом одређеног писца за децу јер је по традицији први дан у оквиру Сремчевих дана био посвећен деци. С обзиром да је ово дружење изузетно посећено, а деца су врло активно учествовују у програму тзв. радионице о Стевану Сремцу и уопште о дечијој књижевности, овај догађај се планира у некој од већих сала у Сенти.

Први пут у оквиру Сремчевих дана планирамо да огранизујемо и литерани конкурс за децу о лику и делу Стевана Сремца уз адекватне дипломе и награде.

Уколико буду дозволили услови, планирамо и промоцију Монографије Сенте у оквиру Сремчевих дана.

План дешавања за Сремчеве дане:

* Радионица са децом основношколског узраста о Стевану Сремцу
* Литерарни конкурс за децу
* Књижевно вече или историјска трибина
* Свечана академија
* Позоришна представа професионалног позоришног ансамбла
* Промоција Монографије Сенте

**8. Остале активности**

С обзиром да су програми књижевних вечери, промоција књига, историјских трибина, филмских и музичких вечери постали традиционални и препознатљиви, СКЦ има сталну публику која прати ова дешавања.Програме сличног садржаја још чешће организовати током 2025.године у добро познатом термину, петком у 19:00 часова. Значајан део организованих дешавање биће посвећен младим људима, тј.младим ствараоцима из области којом се баве.

Традиционално учешће у видовданском програму који организује Српска православна црквена општина Сенћанска у порти православне цркве, а у коме редовно учествују наш хор и фолклорни ансамбл, заузима и ове године истакнуто место у плану активности.

Сматрамо да наши програми треба да имају већу заступљеност у програму прославе Дана града, поред организовања књижевне вечери и вечери хорова, као и учешћа дечије групе фолклорног ансамбла.

СКЦ ове године постаје један од организатора Дана сећања на фашистичке жртве у Дргом Светском Рату тиме што ћемо организовати комеморацију на Тиси где су страдали Срби, Роми, Јевреји и Мађари противници фашизма.Након тога уследила би одговарајућа трибина коју би приредио директор Историјског архива Кикинде, господин Срђан Сивчев.

И ове године СКЦ ће организовати тадиционални концерт као поклон дамама за Осми март уз концерт евергрин музике, ако и летњи биоскоп као нову манифестацију.

.

План активности је следећи:

* Мали коринђаши
* Светосавски бал
* Светосавска академија
* Представљање књига
* Традиционални осмомартовски концерт
* Годишњи концерт хора
* Годишњи концерт фолклорног ансамбла
* Премијере КЦ Мирослав Антић
* Позоришни дани Јована Ђорђевића
* Комеморативне свечаности
* Обележавање Видовдана у порти цркве
* Историске трибине
* Слава СКЦ-а
* Књижевно вече у оквиру Дана града
* Дечији фолклорни фестивал
* Сремчеви дани
* Обележавање Дана словенске писмености
* Дани Матице српске
* Летњи биоскоп
* Сенћанска тамбура

Вредно издвајања из ове листе јесте и Сенћанска тамбура која би била трећа по реду и где би ове године планирали да концерт одржи звучније име односно тамбурашки оркестар, као и Дани Матице српске током којих промовишемо рад највеће установе културе у Сенти.

Планира се и проширивање сталне поставке спомен собе о Стевану Сремцу у сарадњи са релевантним институцијама које у својој колекцији садрже предмете које би у значајном мери обогатиле постваку СКЦ-а и додатно утицале на углед саме институције.

Наведени програми ће бити реализовани искључиво у складу са финансијским могућностима СКЦ и слободним терминима учесника.

**9. Финансирање програма**

Финансирање свих наведених активности у 2025.години вршиће се из буџета за 2025. годину где су средства расподељена по наведеним програмима.

СКЦ планира да учествује на конкурсима расписаним од стране Покрајинског секретаријата за културу за суфинансирање програма из области културе и то пре свега за финансирање неких од активности наведених овим планом.

Такође ћемо учествовати на конкурсима за одређене пројекте које расписује Министарство за културу Владе Републике Србије са највећим циљем да се додатно опреми и модернизује канцеларија СКЦ-а.

Интензивираћемо додатне начине финансирања СКЦ-a у 2025.години, где се, пре свега, мисли на донације привредних субјектата града и околине.

У Сенти, 27.јануар 2025.

Управник СКЦ-а

Мирослав Басарић с.р.