**Предлог**

На основу члана 61. Закона о јавним предузећима („Службени гласник Републике Србије“ бр.15/2016 и 88/2019), члана 200. став 1. тачка 26. Закона о привредним друштвима ( "Службени Гласник РС", број 36/2011, 99/2011, 83/2014 - др. Закон, 5/2015, 44/2018, 95/2018, 91/2019 и 109/2021), члана 32. става 1. тачка 8. Закона о локалној самоуправи („Службени гласник РС”, бр. 129/2007 и 83/2014 - др.закон, 101/2016 -др. Закон, 47/2018 и 111/2021), и члана 46. Статута општине Сента (“Службени лист општине Сента”, бр. 4/2019), Скупштина општине Сента на својој седници, одржаној 3. марта 2025. године донела је

**З А К Љ У Ч А К**

**О ДАВАЊУ САГЛАСНОСТИ НА ПОСЕБАН ПРОГРАМ ПОСЛОВАЊА ДРУШТВА СА ОГРАНИЧЕНОМ ОДГОВОРНОШЋУ ЗА УПРАВЉАЊЕ ЧВРСТИМ КОМУНАЛНИМ ОТПАДОМ "РЕГИОНАЛНЕ ДЕПОНИЈЕ" СУБОТИЦА ЗА КОРИШЋЕЊЕ СРЕДСТАВА ИЗ БУЏЕТА У 2025. ГОДИНИ**

**I.**

Даје се сагласност на Посебан програм пословања Друштва са ограниченом одговорношћу за управљање чврстим комуналним отпадом "Регионална Депонија" Суботица за коришћење средстава из буџета у 2025. години, који је Скупштина Друштва "Регионалне депоније" д. о. о. Суботица, донела на својој седници одржаној дана 21.02.2025. године и усвојила Одлуком под бројем VIII/2025-6.

**II.**

Овај закључак се објављује у „Службеном листу општине Сента“ .

|  |  |
| --- | --- |
| **Република Србија**  **Аутономна Покрајина Војводина**  **Општина Сента**  **Скупштина општине Сента**  **Број: 000616015 2025 08858 001 000 380 001**  **Дана: 3. марта 2025. године**  **С е н т а** | **Председник Скупштине општине Сента**  **Весеслин Петровић с.р.** |

**О б р а з л о ж е њ е**

Споразум о сарадњи општина везано за формирање региона за управљање чврстим комуналним отпадом потписан је 2007. године а потписници су општине чланице суботичког региона, Град Суботица и Општине Бачка Топола, Сента, Кањижа, Мали Иђош, Чока, а од 2013. године и Нови Кнежевац. Друштво је почело са радом 2008. године, са задатком реализације Споразумом одређених циљева, а као резултат тога су израђене студије и пројекти, који су предуслов за реализацију овог комплексног пројекта.

Оснивачи ( чланови) Друштва су:

1.Град Суботица, у чије име оснивачка права врши Скупштина Града Суботица, Суботица, Трг Слободе 1.;

2.Општина Бачка Топола, у чије име оснивачка права врши Скупштина Општине Бачка Топола, Бачка Топола, Маршала Тита 30.;

3.Општина Сента, у чије име оснивачка права врши Скупштина Општине Сента, Сента, Главни трг 1.;

4.Општина Кањижа, у чије име оснивачка права врши Скупштина Општине Кањижа, Кањижа, Главни трг 1;

5.Општина Чока, у чије име оснивачка права врши Скупштина Општине Чока, Чока, Потиска 20.;

6.Општина Мали Иђош, у чије име оснивачка права врши Скупштина Општине Мали Иђош, Мали Иђош, Главна 32.;

7.Општина Нови Кнежевац, у чије оснивачка права врши Скупштина Општине Нови Кнежевац, Нови Кнежевац, Краља Петра I Карађорђевића 1.

Чланом 61. Закона о јавним предузећима прописано је да Јавно предузеће које користи или ће користити средства из буџета ( субвенције, гаранције или друга средства) дужно је да за та средства предложи посебан програм и достављају га оснивачу ради давања сагласности. Програм се сматра донетим када на њега сагласност да оснивач.

Посебан програм треба да садржи намену и динамику коришћења средстава.

На основу одредбе члана 61. Закона о јавним предузећима сходно се примењују и на друштво капитала чији је оснивач јединица локалне самоуправе.

На основу горе наведених, и одреби Закона о јавним предузећима израђен је Посебан програм пословања Друштва за 2025. годину који је усвојен на седници Скупштине Друштва одржаној дана 21.02.2025. године и усвојила Одлуком под бројем VIII/2025-6.

Општинско веће општине Сента је дана године донело Закључак под бројем којим се утврђује предлог Закључка о давању сагласности на Посебaн програм пословања "Регионалне депоније" д.о.о. Суботица за 2025. годину и исти се упућује Скупштини општине Сента на разматрање и усвајање.

На основу изложеног, предлаже се Скупштини општине разматрање и усвајање Закључка о давању сагласности на Посебaн програм пословања "Регионалне депоније" д.о.о. Суботица за 2025. годину у предложеном тексту.