**Предлог**

На основу члана 32. става 1. тачке 20. Закона о локалној самоуправи („Службени гласник РС“, број 129/2007, 83/2014 – други закон, 101/2016 – други закон, 47/2018 и 111/2021 – др. закон), члана 27. став 10. Закона о јавној својини („Службени гласник РС”, бр. 72/2011, 88/2013, 105/2014, 104/2016 – др. закон, 108/2016, 113/2017, 95/2018, 153/2020 и 94/2024) и члана 45. тачке 36. Статута општине Сента („Службени лист општине Сента“, број 4/2019), Скупштина општине Сента на седници одржаној дана 3. марта 2025. године донела је

**О Д Л У К У**

**О ЗАСНИВАЊУ ХИПОТЕКЕ НА НЕПОКРЕТНОСТИ**

**Члан 1.**

Овом одлуком, у складу са законом, врши се заснивање хипотеке на 25 година у корист Bethlen Gábor Alapkezelő Zrt., 1016 Budapest, Gellérthegy utca 30-32., порески број: 23300576-2-41, у износу еквивалента од 55.000.000,00 HUF на објекту број 1 који се налази на катастарској парцели бр. 4328/1 КО Сента у Сенти, ул. Бошка Југовића бр. 23. и уписан је у Лист непокретности број 18465 КО Сента као јавна својина општине Сента у 1/1 делу, на основу Уговора о донацији бр. BGA/5919/2/2020 који је закључен између Bethlen Gábor Alapkezelő Zrt. и Културно-образовног центра „Турзо Лајош“.

**Члан 2.**

Задужује се председник Општине Сента да врши све потребне радње ради уписа хипотеке из члана 1. ове одлуке у јавне књиге, вођених од стране Службе за катастар непокретности.

**Члан 3.**

Овa одлука ступа на снагу осмог дана од дана објављивања у „Службеном листу општине Сента“.

**О б р а з л о ж е њ е :**

Према члану 32. став 1. тачка 20. Закона о локалној самоуправи („Службени гласник РС”, бр. 129/2007, 83/2014 – други закон, 101/2016 – други закон, 47/2018 и 111/2021 – др. закон) Скупштина општине, у складу са законом обавља и друге послове утврђене законом и статутом.

Према члану 26. став 1. тачка 5. Закона о јавној својини („Службени гласник РС”, бр. 72/2011, 88/2013, 105/2014, 104/2016 – др. закон, 108/2016, 113/2017, 95/2018, 153/2020 и 94/2024) располагањем ствари у јавној својини, у смислу овог закона, сматра се заснивање хипотеке на непокретностима, док према члану 27. став 10. истог закона о прибављању ствари и располагању стварима у јавној својини јединице локалне самоуправе под условима прописаним законом, одлучује орган јединице локалне самоуправе одређен у складу са законом и статутом јединице локалне самоуправе.

Према члану 45. тачка 36. Статута општине Сента („Службени лист општине Сента“, број 4/2019), Скупштина општине, у складу са законом, покреће поступак и одлучује о прибављању непокретности у јавну својину Општине и отуђењу непокретности из јавне својине Општине, односно преносу права коришћења непокретности и заснивању права службености или хипотеке на непокретностима која су у јавној својини Општине, у складу са законом којим се уређује јавна својина.

Дана 24.01.2025. године се Културно-образовни центар „Турзо Лајош“ са седиштем у Сенти, ул. Поштанска бр. 18., обратио Одсеку за имовинско-правне послове Општинске управе општине Сента са молбом за укњижбу забележбе хипотеке у износу од 55.000.000,00 HUF на згради Мале Синагоге у улици Бошка Југовића бр. 23. која се налази на катастарској парцели бр. 4328/1, на 25 година у корист Bethlen Gábor Alapkezelő Zrt., 1016 Budapest, Gellérthegy utca 30-32., порески број: 23300576-2-41 на основу Уговора о донацији бр. BGA/5919/2/2020.

Одсек за имовинско-правне послове Општинске управе општине Сента је на основу увида у предметни уговор утврдио да је предметним уговором Фондација Бетлен Габор обезбедила неповратна средтсва у износу од 110.000.000,00 форинти на име помоћи за реализацију инвестиције Културно-образовног центра „Турзо Лајош“, а обавезала је ову установу да објекат одржи најмање 25 година након завршетка инвестиције и да у року од 90 дана, рачунајући од дана завршетка реализације инвестиције на непокретности, обезбеди упис хипотеке на предметну непокретност у износу од 50% од износа неповратних средстава, тј. у износу од 55.000.000,00 форинти у корист Фондације Бетлен Габор на период док траје обавеза одржавања објекта у који су инвестирана средтсва Фондације Бетлен Габор.

Општинско веће општине Сента, као овлашћени предлагач аката које доноси Скупштина општине Сента предложило је доношење Одлуке о заснивању хипотеке на непокретности.

Скупштина општине Сента, након разматрања предлога Општинског већа општине Сента за доношење Одлуке заснивању хипотеке на непокретности и мишљења Одбора за буџет и финансије, донела је одлуку као у диспозитиву.

**Република Србија**

**Аутономна Покрајина Војводина Председник Скупштине општине Сента**

**Општина Сента**

**Скупштина општине Сента Веселин Петровић c. p.**

**Број: 000203585 2025 08858 001 000 000 001**

**Дана: 3. марта 2025. године**

**С е н т а**